Ericu950/Stoicheia-meter-silver huggingface dataset:
ὡς δὲ οὐκ ἦσαν ἱκανοὶ τρέφειν ἑαυτοὺς αὐτόθι , πρῶτον μὲν εἰς Ἰταλίαν διαπερᾶσαι κ ἀκεῖ κατοικεῖν περὶ τὴν Ἰαπυγίαν , ἐκεῖθεν δὲ αὖθις εἰς Θρᾴκην κομισθῆναι καὶ κληθῆναι Βοττιαίους ·
διὸ τὰς κόρας τῶν Βοττιαίων θυσίαν τινὰ τελούσας ἐπᾴδειν 0 ·
ἴωμεν εἰς Ἀθήνας .
ἔοικε γὰρ ὄντως χαλεπὸν εἶναι φωνὴν ἐχούσῃ πόλει καὶ μοῦσαν ἀπεχθάνεσθαι .
καὶ γὰρ ὁ Μίνως ἀεὶ διετέλει κακῶς ἀκούων καὶ λοιδορούμενος ἐν τοῖς Ἀττικοῖς θεάτροις , καὶ οὔ τε Ἡσίοδος αὐτὸν ὤνησε βασιλεύτατον οὔ τε Ὅμηρος ὀαριστὴν Διὸς προσαγορεύσας , ἀλλ ἐπικρατήσαντες οἱ τραγικοὶ πολλὴν ἀπὸ τοῦ λογείου καὶ τῆς σκηνῆς ἀδοξίαν αὐτοῦ κατεσκέδασαν ὡς χαλεποῦ καὶ βιαίου γενομένου .
καίτοι φασὶ τὸν μὲν Μίνω βασιλέα καὶ νομοθέτην , δικαστὴν δὲ τὸν Ῥαδάμανθυν εἶναι καὶ φύλακα τῶν ὡρισμένων ὑπ ἐκείνου δικαίων .
ἐπεὶ δ οὖν καθῆκεν ὁ χρόνος τοῦ τρίτου δασμοῦ , καὶ παρέχειν ἔδει τοὺς πατέρας ἐπὶ τὸν κλῆρον οἷς ἦσαν ἠΐθεοι παῖδες , αὖθις ἀνεφύοντο τῷ Αἰγεῖ διαβολαὶ πρὸς τοὺς πολίτας , ὀδυρομένους καὶ ἀγανακτοῦντας ὅτι πάντων αἴτιος ὢν ἐκεῖνος , οὐδὲν μέρος ἔχει τῆς κολάσεως μόνος , ἀλλ ἐπὶ νόθῳ καὶ ξένῳ παιδὶ τὴν ἀρχὴν πεποιημένος αὐτοὺς περιορᾷ γνησίων ἐρήμους καὶ ἄπαιδας ἀπολειπομένους .
ταῦτ ἠνία τὸν Θησέα , καὶ δικαιῶν μὴ ἀμελεῖν , ἀλλὰ κοινωνεῖν τῆς τύχης τοῖς πολίταις , ἐπέδωκεν ἑαυτὸν ἄνευ κλήρου προσελθών .
καὶ τοῖς μὲν ἄλλοις τό τε φρόνημα θαυμαστὸν ἐφάνη καὶ τὸ δημοτικὸν ἠγάπησαν , ὁ δὲ Αἰγεύς , ἐπεὶ δεόμενος καὶ καθικετεύων ἀμετάπειστον ἑώρα καὶ ἀμετάτρεπτον , ἀπεκλήρωσε τοὺς ἄλλους παῖδας .
ἑλλάνικος δέ φησιν οὐ τοὺς λαχόντας ἀπὸ κλήρου καὶ τὰς λαχούσας ἐκπέμπειν τὴν πόλιν , αὐτὸν δὲ τὸν Μίνω παραγινόμενον ἐκλέγεσθαι καὶ τὸν Θησέα πάντων ἑλέσθαι πρῶτον ἐπὶ τοῖς ὁρισθεῖσιν ·
ὡρισμένον δ εἶναι τὴν μὲν ναῦν Ἀθηναίους παρέχειν , ἐμβάντας δὲ πλεῖν σὺν αὐτῷ τοὺς ἠϊθέους μηδὲν ὅπλον ἀρήϊον ἐπιφερομένους , ἀπολομένου δὲ τοῦ Μινωταύρου πέρας ἔχειν τὴν ποινήν .
πρότερον μὲν οὖν οὐδεμία σωτηρίας ἐλπὶς ὑπέκειτο ·
διὸ καὶ μέλαν ἱστίον ἔχουσαν , ὡς ἐπὶ συμφορᾷ προδήλῳ , τὴν ναῦν ἔπεμπον 0 ·
τότε δὲ τοῦ Θησέως τὸν πατέρα θαρρύνοντος καὶ μεγαληγοροῦντος ὡς χειρώσεται τὸν Μινώταυρον , ἔδωκεν ἕτερον ἱστίον λευκὸν τῷ κυβερνήτῃ , κελεύσας ὑποστρέφοντα σωζομένου τοῦ Θησέως ἐπάρασθαι τὸ λευκόν , εἰ δὲ μή , τῷ μέλανι πλεῖν καὶ ἀποσημαίνειν τὸ πάθος 0 .
ὁ δὲ Σιμωνίδης οὐ λευκόν φησιν εἶναι τὸ δοθὲν ὑπὸ τοῦ Αἰγέως , ἀλλὰ φοινίκεον ἱστίον ὑγρῷ πεφυρμένον πρίνου ἄνθει ἐριθάλλου ·
καὶ τοῦτο τῆς σωτηρίας αὐτῶν ποιήσασθαι σημεῖον 0 ·
ἐκυβέρνα δὲ τὴν ναῦν Ἀμαρσυάδας Φέρεκλος , ὥς φησι Σιμωνίδης .
φιλόχορος δὲ παρὰ Σκίρου φησὶν ἐκ Σαλαμῖνος τὸν Θησέα λαβεῖν κυβερνήτην μὲν Ναυσίθοον , πρωρέα δὲ Φαίακα , μηδέπω τότε τῶν Ἀθηναίων προσεχόντων τῇ θαλάττῃ ·
καὶ γὰρ εἶναι τῶν ἠϊθέων ἕνα Μενέσθην Σκίρου θυγατριδοῦν .
μαρτυρεῖ δὲ τούτοις ἡρῷα Ναυσιθόου καὶ Φαίακος εἱσαμένου Θησέως Φαληροῖ πρὸς τῷ τοῦ Σκίρου ἱερῷ , καὶ τὴν ἑορτὴν τὰ Κυβερνήσιά φασιν ἐκείνοις τελεῖσθαι .
γενομένου δὲ τοῦ κλήρου παραλαβὼν τοὺς λαχόντας ὁ Θησεὺς ἐκ τοῦ πρυτανείου , καὶ παρελθὼν εἰς Δελφίνιον , ἔθηκεν ὑπὲρ αὐτῶν τῷ Ἀπόλλωνι τὴν ἱκετηρίαν .
ἦν δὲ κλάδος ἀπὸ τῆς ἱερᾶς ἐλαίας , ἐρίῳ λευκῷ κατεστεμμένος .
εὐξάμενος δὲ κατέβαινεν ἕκτῃ μηνὸς ἐπὶ θάλασσαν ἱσταμένου Μουνυχιῶνος , ᾗ καὶ νῦν ἔτι τὰς κόρας πέμπουσιν ἱλασομένας εἰς Δελφίνιον .
λέγεται δὲ αὐτῷ τὸν μὲν ἐν Δελφοῖς ἀνελεῖν θεὸν Ἀφροδίτην καθηγεμόνα ποιεῖσθαι καὶ παρακαλεῖν συνέμπορον , θύοντι δὲ πρὸς θαλάσσῃ τὴν αἶγα θήλειαν οὖσαν αὐτομάτως τράγον γενέσθαι ·
διὸ καὶ καλεῖσθαι τὴν θεὸν Ἐπιτραγίαν 0 .
ἐπεὶ δὲ κατέπλευσεν εἰς Κρήτην , ὡς μὲν οἱ πολλοὶ γράφουσι καὶ ᾄδουσι , παρὰ τῆς Ἀριάδνης ἐρασθείσης τὸ λίνον λαβών , καὶ διδαχθεὶς ὡς ἔστι τοῦ λαβυρίνθου τοὺς ἑλιγμοὺς διεξελθεῖν , ἀπέκτεινε τὸν Μινώταυρον καὶ ἀπέπλευσε τὴν Ἀριάδνην ἀναλαβὼν καὶ τοὺς ἠϊθέους .
φερεκύδης δὲ καὶ τὰ ἐδάφη τῶν Κρητικῶν νεῶν φησιν ἐκκόψαι τὸν Θησέα , τὴν δίωξιν ἀφαιρούμενον .
δήμων δὲ καὶ τὸν Ταῦρον ἀναιρεθῆναί φησι τὸν τοῦ Μίνω στρατηγόν , ἐν τῷ λιμένι διαναυμαχοῦντα τοῦ Θησέως ἐκπλέοντος .
ὡς δὲ Φιλόχορος ἱστόρηκε , τὸν ἀγῶνα τοῦ Μίνω συντελοῦντος , ἐπίδοξος ὢν ἅπαντας πάλιν νικήσειν , ὁ Ταῦρος ἐφθονεῖτο .
καὶ γὰρ ἡ δύναμις αὐτοῦ διὰ τὸν τρόπον ἦν ἐπαχθής , καὶ διαβολὴν εἶχεν ὡς τῇ Πασιφάῃ πλησιάζων .
διὸ καὶ τοῦ Θησέως ἀξιοῦντος ἀγωνίσασθαι συνεχώρησεν ὁ Μίνως .
ἔθους δὲ ὄντος ἐν Κρήτῃ θεᾶσθαι καὶ τὰς γυναῖκας , Ἀριάδνη παροῦσα πρός τε τὴν ὄψιν ἐξεπλάγη τοῦ Θησέως καὶ τὴν ἄθλησιν ἐθαύμασε πάντων κρατήσαντος .
ἡσθεὶς δὲ καὶ ὁ Μίνως μάλιστα τοῦ Ταύρου καταπαλαισθέντος καὶ προπηλακισθέντος , ἀπέδωκε τῷ Θησεῖ τοὺς παῖδας καὶ ἀνῆκε τῇ πόλει τὸν δασμόν .
ἰδίως δέ πως καὶ περιττῶς ὁ Κλείδημος ἀπήγγειλε περὶ τούτων , ἄνωθέν ποθεν ἀρξάμενος , ὅτι δόγμα κοινὸν ἦν Ἑλλήνων μηδεμίαν ἐκπλεῖν τριήρη μηδαμόθεν ἀνδρῶν πέντε πλείονας δεχομένην ·
τὸν δὲ ἄρχοντα τῆς Ἀργοῦς Ἰάσονα μόνον περιπλεῖν ἐξείργοντα τῆς θαλάττης τὰ λῃστήρια 0 .
δαιδάλου δὲ πλοίῳ φυγόντος εἰς Ἀθήνας , Μίνως παρὰ τὰ δόγματα μακραῖς ναυσὶ διώκων ὑπὸ χειμῶνος εἰς Σικελίαν ἀπηνέχθη κ ἀκεῖ κατέστρεψε τὸν βίον .
ἐπεὶ δὲ Δευκαλίων ὁ υἱὸς αὐτοῦ πολεμικῶς ἔχων πρὸς τοὺς Ἀθηναίους ἔπεμψεν , ἐκδιδόναι Δαίδαλον αὑτῷ κελεύων ἢ τοὺς παῖδας ἀποκτενεῖν ἀπειλῶν οὓς ἔλαβεν ὁμήρους ὁ Μίνως , τούτῳ μὲν ἀπεκρίνατο πρᾴως ὁ Θησέυς , παραιτούμενος ἀνεψιὸν ὄντα Δαίδαλον κ ἀκείνῳ κατὰ γένος προσήκοντα , μητρὸς ὄντα Μερόπης τῆς Ἐρεχθέως , αὐτὸς δὲ ναυπηγίαν ἐπεβάλετο , τὴν μὲν ἐν Θυμαιταδῶν αὐτόθι μακρὰν τῆς ξενικῆς ὁδοῦ , τὴν δὲ διὰ Πιτθέως ἐν Τροιζῆνι , βουλόμενος λανθάνειν .
γενομένων δὲ ἑτοίμων ἐξέπλευσε τόν τε Δαίδαλον ἔχων καὶ φυγάδας ἐκ Κρήτης καθηγεμόνας ·
οὐδενὸς δὲ προειδότος , ἀλλὰ ναῦς φιλίας οἰομένων τῶν Κρητῶν προσφέρεσθαι , τοῦ λιμένος κρατήσας καὶ ἀποβὰς ἔφθασεν εἰς τὴν Κνωσσὸν παρελθών ·
καὶ μάχην ἐν πύλαις τοῦ Λαβυρίνθου συνάψας ἀπέκτεινε τὸν Δευκαλίωνα καὶ τοὺς δορυφόρους .
ἐν δὲ τοῖς πράγμασι τῆς Ἀριάδνης γενομένης , σπεισάμενος πρὸς αὐτὴν τούς τε ἠϊθέους ἀνέλαβε καὶ φιλίαν ἐποίησε τοῖς Ἀθηναίοις πρὸς τοὺς Κρῆτας , ὀμόσαντας μηδέποτε πολέμου κατάρξειν .
πολλοὶ δὲ λόγοι καὶ περὶ τούτων ἔτι λέγονται καὶ περὶ τῆς Ἀριάδνης , οὐδὲν ὁμολογούμενον ἔχοντες .
οἱ μὲν γὰρ ἀπάγξασθαί φασιν αὐτὴν ἀπολειφθεῖσαν ὑπὸ τοῦ Θησέως , οἱ δὲ εἰς Νάξον ὑπὸ ναυτῶν κομισθεῖσαν Οἰνάρῳ τῷ ἱερεῖ τοῦ Διονύσου συνοικεῖν , ἀπολειφθῆναι δὲ τοῦ Θησέως ἐρῶντος ἑτέρας 0 ·
δεινὸς γάρ μὲν ἔτειρεν ἔρως Πανοπηΐδος Αἴγλης .
τοῦτο γὰρ τὸ ἔπος ἐκ τῶν Ἡσιόδου Πεισίστρατον ἐξελεῖν φησιν Ἡρέας ὁ Μεγαρεύς , ὥσπερ αὖ πάλιν ἐμβαλεῖν εἰς τὴν Ὁμήρου νέκυιαν τὸ Θησέα Πειρίθοόν τε θεῶν ἀριδείκετα τέκνα , χαριζόμενον Ἀθηναίοις 0 ·
ἔνιοι δὲ καὶ τεκεῖν ἐκ Θησέως Ἀριάδνην Οἰνοπίωνα καὶ Στάφυλον 0 ·
ὧν καὶ ὁ Χῖος Ἴων ἐστὶ περὶ τῆς ἑαυτοῦ πατρίδος λέγων ·
τήν ποτε Θησείδης ἔκτισεν Οἰνοπίων .
ἃ δ ἐστὶν εὐφημότατα τῶν μυθολογουμένων , πάντες ὡς ἔπος εἰπεῖν διὰ στόματος ἔχουσιν .
ἴδιον δέ τινα περὶ τούτων λόγον ἐκδέδωκε Παίων ὁ Ἀμαθούσιος .
τὸν γὰρ Θησέα φησὶν ὑπὸ χειμῶνος εἰς Κύπρον ἐξενεχθέντα καὶ τὴν Ἀριάδνην ἔγκυον ἔχοντα , φαύλως δὲ διακειμένην ὑπὸ τοῦ σάλου καὶ δυσφοροῦσαν , ἐκβιβάσαι μόνην , αὐτὸν δὲ τῷ πλοίῳ βοηθοῦντα πάλιν εἰς τὸ πέλαγος ἀπὸ τῆς γῆς φέρεσθαι .
τὰς οὖν ἐγχωρίους γυναῖκας τὴν Ἀριάδνην ἀναλαβεῖν καὶ περιέπειν ἀθυμοῦσαν ἐπὶ τῇ μονώσει , καὶ γράμματα πλαστὰ προσφέρειν , ὡς τοῦ Θησέως γράφοντος αὐτῇ , καὶ περὶ τὴν ὠδῖνα συμπονεῖν καὶ βοηθεῖν ·
ἀποθανοῦσαν δὲ θάψαι μὴ τεκοῦσαν 0 .
ἐπελθόντα δὲ τὸν Θησέα καὶ περίλυπον γενόμενον τοῖς μὲν ἐγχωρίοις ἀπολιπεῖν χρήματα , συντάξαντα θύειν τῇ Ἀριάδνῃ , δύο δὲ μικροὺς ἀνδριαντίσκους ἱδρύσασθαι , τὸν μὲν ἀργυροῦν , τὸν δὲ χαλκοῦν 0 .
ἐν δὲ τῇ θυσίᾳ τοῦ Γορπιαίου μηνὸς ἱσταμένου δευτέρᾳ κατακλινόμενόν τινα τῶν νεανίσκων φθέγγεσθαι καὶ ποιεῖν ἅπερ ὠδίνουσαι γυναῖκες 0 ·
καλεῖν δὲ τὸ ἄλσος Ἀμαθουσίους , ἐν ᾧ τὸν τάφον δεικνύουσιν , Ἀριάδνης Ἀφροδίτης .
καὶ Ναξίων δέ τινες ἰδίως ἱστοροῦσι δύο Μίνωας γενέσθαι καὶ δύο Ἀριάδνας , ὧν τὴν μὲν Διονύσῳ γαμηθῆναί φασιν ἐν Νάξῳ καὶ τοὺς περὶ Στάφυλον τεκεῖν , τὴν δὲ νεωτέραν ἁρπασθεῖσαν ὑπὸ τοῦ Θησέως καὶ ἀπολειφθεῖσαν εἰς Νάξον ἐλθεῖν , καὶ τροφὸν μετ αὐτῆς ὄνομα Κορκύνην , ἧς δείκνυσθαι τάφον 0 .
ἀποθανεῖν δὲ καὶ τὴν Ἀριάδνην αὐτόθι καὶ τιμὰς ἔχειν οὐχ ὁμοίας τῇ προτέρᾳ 0 .
τῇ μὲν γὰρ ἡδομένους καὶ παίζοντας ἑορτάζειν , τὰς δὲ ταύτῃ δρωμένας θυσίας εἶναι πένθει τινὶ καὶ στυγνότητι μεμιγμένας 0 .
ἐκ δὲ τῆς Κρήτης ἀποπλέων εἰς Δῆλον κατέσχε ·
καὶ τῷ θεῷ θύσας καὶ ἀναθεὶς τὸ ἀφροδίσιον ὃ παρὰ τῆς Ἀριάδνης ἔλαβεν , ἐχόρευσε μετὰ τῶν ἠϊθέων χορείαν ἣν ἔτι νῦν ἐπιτελεῖν Δηλίους λέγουσι , μίμημα τῶν ἐν τῷ Λαβυρίνθῳ περιόδων καὶ διεξόδων , ἔν τινι ῥυθμῷ παραλλάξεις καὶ ἀνελίξεις ἔχοντι γιγνομένην .
καλεῖται δὲ τὸ γένος τοῦτο τῆς χορείας ὑπὸ Δηλίων γέρανος , ὡς ἱστορεῖ Δικαίαρχος .
ἐχόρευσε δὲ περὶ τὸν Κερατῶνα βωμόν , ἐκ κεράτων συνηρμοσμένον εὐωνύμων ἁπάντων .
ποιῆσαι δὲ καὶ ἀγῶνά φασιν αὐτὸν ἐν Δήλῳ , καὶ τοῖς νικῶσι τότε πρῶτον ὑπ ἐκείνου φοίνικα δοθῆναι .
τῇ δὲ Ἀττικῇ προσφερομένων ἐκλαθέσθαι μὲν αὐτόν , ἐκλαθέσθαι δὲ τὸν κυβερνήτην ὑπὸ χαρᾶς ἐπάρασθαι τὸ ἱστίον ᾧ τὴν σωτηρίαν αὐτῶν ἔδει γνώριμον τῷ Αἰγεῖ γενέσθαι ·
τὸν δὲ ἀπογνόντα ῥῖψαι κατὰ τῆς πέτρας ἑαυτὸν καὶ διαφθαρῆναι .
καταπλεύσας δὲ ὁ Θησεὺς ἔθυε μὲν αὐτὸς ἃς ἐκπλέων θυσίας εὔξατο τοῖς θεοῖς Φαληροῖ , κήρυκα δὲ ἀπέστειλε τῆς σωτηρίας ἄγγελον εἰς ἄστυ .
οὗτος ἐνέτυχεν ὀδυρομένοις τε πολλοῖς τὴν τοῦ βασιλέως τελευτὴν καὶ χαίρουσιν , ὡς εἰκός , ἑτέροις καὶ φιλοφρονεῖσθαι καὶ στεφανοῦν αὐτὸν ἐπὶ τῇ σωτηρίᾳ προθύμοις οὖσι 0 .
τοὺς μὲν οὖν στεφάνους δεχόμενος τὸ κηρύκειον ἀνέστεφεν , ἐπανελθὼν δὲ ἐπὶ θάλασσαν οὔπω πεποιημένου σπονδὰς τοῦ Θησέως ἔξω περιέμεινε , μὴ βουλόμενος τὴν θυσίαν ταράξαι .
γενομένων δὲ τῶν σπονδῶν ἀπήγγειλε τὴν τοῦ Αἰγέως τελευτήν .
οἱ δὲ σὺν κλαυθμῷ καὶ θορύβῳ σπεύδοντες ἀνέβαινον εἰς τὴν πόλιν .
ὅθεν καὶ νῦν ἐν τοῖς ὠσχοφορίοις στεφανοῦσθαι μὲν οὐ τὸν κήρυκα λέγουσιν , ἀλλὰ τὸ κηρύκειον , ἐπιφωνεῖν δὲ ἐν ταῖς σπονδαῖς , Ἐλελεῦ , Ἰού , Ἰού , τοὺς παρόντας ·
ὧν τὸ μὲν σπεύδοντες ἀναφωνεῖν καὶ παιωνίζοντες εἰώθασι , τὸ δὲ ἐκπλήξεως καὶ ταραχῆς ἐστι .
θάψας δὲ τὸν πατέρα , τῷ Ἀπόλλωνι τὴν εὐχὴν ἀπεδίδου τῇ ἑβδόμῃ τοῦ Πυανεψιῶνος μηνὸς ἱσταμένου ·
ταύτῃ γὰρ ἀνέβησαν εἰς ἄστυ σωθέντες .
ἡ μὲν οὖν ἕψησις τῶν ὀσπρίων λέγεται γίνεσθαι διὰ τὸ σωθέντας αὐτοὺς εἰς τ αὐτὸ συμμῖξαι τὰ περιόντα τῶν σιτίων καὶ μίαν χύτραν κοινὴν ἑψήσαντας συνεστιαθῆναι καὶ συγκαταφαγεῖν ἀλλήλοις .
τὴν δὲ εἰρεσιώνην ἐκφέρουσι κλάδον ἐλαίας ἐρίῳ μὲν ἀνεστεμμένον , ὥσπερ τότε τὴν ἱκετηρίαν , παντοδαπῶν δὲ ἀνάπλεων καταργμάτων διὰ τὸ λῆξαι τὴν ἀφορίαν , ἐπᾴδοντες 0 ·
εἰρεσιώνη σῦκα φέρει καὶ πίονας ἄρτους καὶ μέλι ἐν κοτύλῃ καὶ ἔλαιον ἀποψήσασθαι καὶ κύλικ εὔζωρον , ὡς ἂν μεθύουσα καθεύδῃ .
καίτοι ταῦτά τινες ἐπὶ τοῖς Ἡρακλείδαις γίνεσθαι λέγουσιν , οὕτως διατρεφομένοις ὑπὸ τῶν Ἀθηναίων ·
οἱ δὲ πλείονες ὡς προείρηται 0 .
τὸ δὲ πλοῖον ἐν ᾧ μετὰ τῶν ἠϊθέων ἔπλευσε καὶ πάλιν ἐσώθη , τὴν τριακόντορον , ἄχρι τῶν Δημητρίου τοῦ Φαληρέως χρόνων διεφύλαττον οἱ Ἀθηναῖοι , τὰ μὲν παλαιὰ τῶν ξύλων ὑφαιροῦντες , ἄλλα δὲ ἐμβάλλοντες ἰσχυρὰ καὶ συμπηγνύντες οὕτως ὥστε καὶ τοῖς ·
φιλοσόφοις εἰς τὸν αὐξόμενον λόγον ἀμφιδοξούμενον παράδειγμα τὸ πλοῖον εἶναι , τῶν μὲν ὡς τὸ αὐτό , τῶν δὲ ὡς οὐ τὸ αὐτὸ διαμένοι λεγόντων 0 .
ἄγουσι δὲ καὶ τὴν τῶν ὠσχοφορίων ἑορτὴν Θησέως καταστήσαντος .
οὐ γὰρ ἁπάσας αὐτὸν ἐξαγαγεῖν τὰς λαχούσας τότε παρθένους , ἀλλὰ τῶν συνήθων νεανίσκων δύο θηλυφανεῖς μὲν ὀφθῆναι καὶ νεαρούς , ἀνδρώδεις δὲ τὰς ψυχὰς καὶ προθύμους , λουτροῖς τε θερμοῖς καὶ σκιατραφίαις καὶ ταῖς περὶ κόμην καὶ λειότητα καὶ χροιὰν ἀλοιφαῖς καὶ κοσμήσεσιν ὡς ἔστιν ἐξαλλάξαντα κομιδῇ , καὶ διδάξαντα φωνὴν καὶ σχῆμὰ καὶ βάδισιν ὡς ἔνι μάλιστα παρθένοις ὁμοιοῦσθαι καὶ μηδὲν φαίνεσθαι διαφέροντας , ἐμβαλεῖν εἰς τὸν τῶν παρθένων ἀριθμὸν καὶ διαλαθεῖν ἅπαντας 0 ·
ἐπεὶ δὲ ἐπανῆλθεν , αὐτόν τε πομπεῦσαι καὶ τοὺς νεανίσκους οὕτως ἀμπεχομένους ὡς νῦν ἀμπέχονται τοὺς ὀσχοὺς φέροντες .
φέρουσι δὲ Διονύσῳ καὶ Ἀριάδνῃ χαριζόμενοι διὰ τὸν μῦθον , ἢ μᾶλλον ὅτι συγκομιζομένης ὀπώρας ἐπανῆλθον ·
αἱ δὲ δειπνοφόροι παραλαμβάνονται καὶ κοινωνοῦσι τῆς θυσίας ἀπομιμούμεναι τὰς μητέρας ἐκείνων τῶν λαχόντων ·
ἐπεφοίτων γὰρ αὐτοῖς ὄψα καὶ σιτία κομίζουσαι ·
καὶ μῦθοι λέγονται διὰ τὸ κ ἀκείνας εὐθυμίας ἕνεκα καὶ παρηγορίας μύθους διεξιέναι τοῖς παισί .
ταῦτα μὲν οὖν καὶ Δήμων ἱστόρηκεν .
ἐξῃρέθη δὲ καί τέμενος αὐτῷ , καὶ τοὺς ἀπὸ τῶν παρασχόντων τὸν δασμὸν οἴκων ἔταξεν εἰς θυσίαν αὑτῷ τελεῖν ἀποφοράς ·
καὶ τῆς θυσίας ἐπεμελοῦντο Φυταλίδαι , Θησέως ἀποδόντος αὐτοῖς ἀμοιβὴν τῆς φιλοξενίας .
μετὰ δὲ τὴν Αἰγέως τελευτὴν μέγα καὶ θαυμαστὸν ἔργον εἰς νοῦν βαλόμενος συνῴκισε τοὺς τὴν Ἀττικὴν κατοικοῦντας εἰς ἓν ἄστυ , καὶ μιᾶς πόλεως ἕνα δῆμον ἀπέφηνε , τέως σποράδας ὄντας καὶ δυσανακλήτους πρὸς τὸ κοινὸν πάντων συμφέρον , ἔστι δ ὅτε καὶ διαφερομένους ἀλλήλοις καὶ πολεμοῦντας .
ἐπιὼν οὖν ἀνέπειθε κατὰ δήμους καὶ γένη , τῶν μὲν ἰδιωτῶν καὶ πενήτων ἐνδεχομένων ταχὺ τὴν παράκλησιν αὐτοῦ , τοῖς δὲ δυνατοῖς ἀβασίλευτον πολιτείαν προτείνων καὶ δημοκρατίαν αὐτῷ μόνον ἄρχοντι πολέμου καὶ νόμων φύλακι χρησομένην , τῶν δὲ ἄλλων παρέξουσαν ἅπασιν ἰσομοιρίαν .
τοὺς μὲν ταῦτα ἔπειθεν , οἱ δὲ τὴν δύναμιν αὐτοῦ δεδιότες μεγάλην οὖσαν ἤδη καὶ τὴν τόλμαν , ἐβούλοντο πειθόμενοι μᾶλλον ἢ βιαζόμενοι ταῦτα συγχωρεῖν 0 .
καταλύσας οὖν τὰ παρ ἑκάστοις πρυτανεῖα καὶ βουλευτήρια καὶ ἀρχάς , ἓν δὲ ποιήσας ἅπασι κοινὸν ἐνταῦθα πρυτανεῖον καὶ βουλευτήριον ὅπου νῦν ἵδρυται τὸ ἄστυ , τήν τε πόλιν Ἀθήνας προσηγόρευσε καὶ Παναθήναια θυσίαν ἐποίησε κοινήν .
ἔθυσε δὲ καὶ Μετοίκια τῇ ἕκτῃ ἐπὶ δέκα τοῦ Ἑκατομβαιῶνος , ἣν ἔτι νῦν θύουσι .
καὶ τὴν βασιλείαν ἀφείς , ὥσπερ ὡμολόγησε , διεκόσμει τὴν πολιτείαν ἀπὸ θεῶν ἀρχόμενος ·
ἧκε γὰρ αὐτῷ χρησμὸς ἐκ Δελφῶν μαντευομένῳ περὶ τῆς πόλεως ·
Αἰγείδη Θησεῦ , Πιτθηΐδος ἔκγονε κούρης , πολλαῖς τοι πολίεσσι πατὴρ ἐμὸς ἐγκατέθηκε τέρματα καὶ κλωστῆρας ἐν ὑμετέρῳ πτολιέθρῳ .
ἀλλὰ σὺ μή τι λίην πεπονημένος ἔνδοθι θυμὸν βουλεύειν ·
ἀσκὸς γὰρ ἐν οἴδματι ποντοπορεύσει .
τοῦτο δὲ καὶ Σίβυλλαν ὕστερον ἀποστοματίσαι πρὸς τὴν πόλιν ἱστοροῦσιν , ἀναφθεγξαμένην ·
ἀσκὸς βαπτίζῃ ·
δῦναι δέ τοι οὐ θέμις ἐστίν .
ἔτι δὲ μᾶλλον αὐξῆσαι τὴν πόλιν βουλόμενος ἐκάλει πάντας ἐπὶ τοῖς ἴσοις , καὶ τὸ δεῦρ ἴτε πάντες λεῴ κήρυγμα Θησέως γενέσθαι φασὶ πανδημίαν τινὰ καθιστάντος .
οὐ μὴν ἄτακτον οὐ δὲ μεμιγμένην περιεῖδεν ὑπὸ πλήθους ἐπιχυθέντος ἀκρίτου γενομένην τὴν δημοκρατίαν , ἀλλὰ πρῶτος ἀποκρίνας χωρὶς εὐπατρίδας καὶ γεωμόρους καὶ δημιουργούς , εὐπατρίδαις δὲ γινώσκειν τὰ θεῖα καὶ παρέχειν ἄρχοντας ἀποδοὺς καὶ νόμων διδασκάλους εἶναι καὶ ὁσίων καὶ ἱερῶν ἐξηγητάς , τοῖς ἄλλοις πολίταις ὥσπερ εἰς ἴσον κατέστησε , δόξῃ μὲν εὐπατριδῶν , χρείᾳ δὲ γεωμόρων , πλήθει δὲ δημιουργῶν ὑπερέχειν δοκούντων .
ὅτι δὲ πρῶτος ἀπέκλινε πρὸς τὸν ὄχλον , ὡς Ἀριστοτέλης φησί , καὶ ἀφῆκε τὸ μοναρχεῖν , ἔοικε μαρτυρεῖν καὶ Ὅμηρος ἐν νεῶν καταλόγῳ μόνους Ἀθηναίους δῆμον προσαγορεύσας .
ἔκοψε δὲ καὶ νόμισμα , βοῦν ἐγχαράξας , ἢ διὰ τὸν Μαραθώνιον ταῦρον , ἢ διὰ τὸν Μίνω στρατηγόν , ἢ πρὸς γεωργίαν τοὺς πολίτας παρακαλῶν .
ἀπ ἐκείνου δέ φασι τὸ ἑκατόμβοιον καὶ τὸ δεκάβοιον ὀνομασθῆναι .
προσκτησάμενος δὲ τῇ Ἀττικῇ τὴν Μεγαρικὴν βεβαίως , τὴν θρυλουμένην ἐν Ἰσθμῷ στήλην ἔστησεν , ἐπιγράψας τὸ διορίζον ἐπίγραμμα τὴν χώραν δυσὶ τριμέτροις , ὧν ἔφραζε τὸ μὲν πρὸς ἕω τάδ οὐχὶ Πελοπόννησος , ἀλλ Ἰωνία ·
τὸ δὲ πρὸς ἑσπέραν τάδ ἐστὶ Πελοπόννησος , οὐκ Ἰωνία .
καὶ τὸν ἀγῶνα πρῶτος ἔθηκε κατὰ ζῆλον Ἡρακλέους , ὡς δι ἐκεῖνον Ὀλύμπια τῷ Δΐ , καὶ δι αὐτὸν Ἴσθμια τῷ Ποσειδῶνι φιλοτιμηθεὶς ἄγειν τοὺς Ἕλληνας 0 .
ὁ γὰρ ἐπὶ Μελικέρτῃ τεθεὶς αὐτόθι νυκτὸς ἐδρᾶτο , τελετῆς ἔχων μᾶλλον ἢ θέας καὶ πανηγυρισμοῦ τάξιν .
ἔνιοι δέ φασιν ἐπὶ Σκείρωνι τὰ Ἴσθμια τεθῆναι , τοῦ Θησέως ἀφοσιουμένου τὸν φόνον διὰ τὴν συγγένειαν ·
σκείρωνα γὰρ υἱὸν εἶναι Κανήθου καὶ Ἡνιόχης τῆς Πιτθέως 0 .
οἱ δὲ Σίνιν , οὐ Σκείρωνα , καὶ τὸν ἀγῶνα τεθῆναι διὰ τοῦτον ὑπὸ Θησέως , οὐ δι ἐκεῖνον 0 1 .
ἔταξεν οὖν καὶ διωρίσατο πρὸς τοὺς Κορινθίους Ἀθηναίων τοῖς ἀφικνουμένοις ἐπὶ τὰ Ἴσθμια παρέχειν προεδρίαν ὅσον ἂν τόπον ἐπίσχῃ καταπετασθὲν τὸ τῆς θεωρίδος νεὼς ἱστίον , ὡς Ἑλλάνικος καὶ Ἄνδρων ὁ Ἁλικαρνασεὺς ἱστορήκασιν .
εἰς δὲ τὸν πόντον ἔπλευσε τὸν Εὔξεινον , ὡς μὲν Φιλόχορος καί τινες ἄλλοι λέγουσι , μεθ Ἡρακλέους ἐπὶ τὰς Ἀμαζόνας συστρατεύσας , καὶ γέρας Ἀντιόπην ἔλαβεν ·
οἱ δὲ πλείους , ὧν ἐστὶ καὶ Φερεκύδης καὶ Ἑλλάνικος καὶ Ἡρόδωρος , ὕστερόν φασιν Ἡρακλέους ἰδιόστολον πλεῦσαι τὸν Θησέα καὶ τὴν Ἀμαζόνα λαβεῖν αἰχμάλωτον , πιθανώτερα λέγοντες .
οὐδεὶς γὰρ ἄλλος ἱστόρηται τῶν μετ αὐτοῦ στρατευσάντων Ἀμαζόνα λαβεῖν αἰχμάλωτον .
βίων δὲ καὶ ταύτην παρακρουσάμενον οἴχεσθαι λαβόντα ·
φύσει γὰρ οὔσας τὰς Ἀμαζόνας φιλάνδρους οὔ τε φυγεῖν τὸν Θησέα προσβάλλοντα τῇ χώρᾳ , ἀλλὰ καὶ ξένια πέμπειν 0 ·
τὸν δὲ τὴν κομίζουσαν ἐμβῆναι παρακαλεῖν εἰς τὸ πλοῖον ·
ἐμβάσης δὲ ἀναχθῆναι .
μενεκράτης δέ τις , ἱστορίαν περὶ Νικαίας τῆς ἐν Βιθυνίᾳ πόλεως ἐκδεδωκώς , Θησέα φησὶ τὴν Ἀντιόπην ἔχοντα διατρῖψαι περὶ τούτους τοὺς τόπους ·
τυγχάνειν δὲ συστρατεύοντας αὐτῷ τρεῖς νεανίσκους ἐξ Ἀθηνῶν ἀδελφοὺς ἀλλήλων , Εὔνεων καὶ Θόαντα καὶ Σολόεντα .
τοῦτον οὖν ἐρῶντα τῆς Ἀντιόπης καὶ λανθάνοντα τοὺς ἄλλους ἐξειπεῖν πρὸς ἕνα τῶν συνήθων ·
ἐκείνου δὲ περὶ τούτων ἐντυχόντος τῇ Ἀντιόπῃ , τὴν μὲν πεῖραν ἰσχυρῶς ἀποτρίψασθαι , τὸ δὲ πρᾶγμα σωφρόνως ἅμα καὶ πρᾴως ἐνεγκεῖν καὶ πρὸς τὸν Θησέα μὴ κατηγορῆσαι 0 .
τοῦ δὲ Σολόεντος ὡς ἀπέγνω ῥίψαντος ἑαυτὸν εἰς ποταμόν τινα καὶ διαφθαρέντος , ᾐσθημένον τότε τὴν αἰτίαν καὶ τὸ πάθος τοῦ νεανίσκου τὸν Θησέα βαρέως ἐνεγκεῖν , καὶ δυσφοροῦντα λόγιόν τι πυθόχρηστον ἀνενεγκεῖν πρὸς ἑαυτόν 0 ·
εἶναι γὰρ αὐτῷ προστεταγμένον ἐν Δελφοῖς ὑπὸ τῆς Πυθίας , ὅταν ἐπὶ ξένης ἀνιαθῇ μάλιστα καὶ περίλυπος γένηται , πόλιν ἐκεῖ κτίσαι καὶ τῶν ἀμφ αὐτόν τινας ἡγεμόνας καταλιπεῖν .
ἐκ δὲ τούτου τὴν μὲν πόλιν , ἣν ἔκτισεν , ἀπὸ τοῦ θεοῦ Πυθόπολιν προσαγορεῦσαι , Σολόεντα δὲ τὸν πλησίον ποταμὸν ἐπὶ τιμῇ τοῦ νεανίσκου 0 .
καταλιπεῖν δὲ καὶ τοὺς ἀδελφοὺς αὐτοῦ , οἷν ἐπιστάτας καὶ νομοθέτας , καὶ σὺν αὐτοῖς Ἕρμον ἄνδρα τῶν Ἀθήνησιν εὐπατριδῶν 0 ·
ἀφ οὗ καὶ τόπον Ἑρμοῦ καλεῖν οἰκίαν τοὺς Πυθοπολίτας , οὐκ ὀρθῶς τὴν δευτέραν συλλαβὴν περισπῶντας καὶ τὴν δόξαν ἐπὶ θεὸν ἀπὸ ἥρωος μετατιθέντας 0 .
πρόφασιν μὲν οὖν ταύτην ὁ τῶν Ἀμαζόνων πόλεμος ἔσχε ·
φαίνεται δὲ μὴ φαῦλον αὐτοῦ μη δὲ γυναικεῖον γενέσθαι τὸ ἔργον .
οὐ γὰρ ἂν ἐν ἄστει κατεστρατοπέδευσαν οὐ δὲ τὴν μάχην συνῆψαν ἐν χρῷ περὶ τὴν Πνύκα καὶ τὸ Μουσεῖον , εἰ μὴ κρατοῦσαι τῆς χώρας ἀδεῶς τῇ πόλει προσέμιξαν .
εἰ μὲν οὖν , ὡς Ἑλλάνικος ἱστόρηκε , τῷ Κιμμερικῷ Βοσπόρῳ παγέντι διαβᾶσαι περιῆλθον , ἔργον ἐστὶ πιστεῦσαι ·
τὸ δὲ ἐν τῇ πόλει σχεδὸν αὐτὰς ἐνστρατοπεδεῦσαι μαρτυρεῖται καὶ τοῖς ὀνόμασι τῶν τόπων καὶ ταῖς θήκαις τῶν πεσόντων .
πολὺν δὲ χρόνον ὄκνος ἦν καὶ μέλλησις ἀμφοτέροις τῆς ἐπιχειρήσεως ·
τέλος δὲ Θησεὺς κατά τι λόγιον τῷ Φόβῳ σφαγιασάμενος συνῆψεν αὐταῖς .
ἡ μὲν οὖν μάχη Βοηδρομιῶνος ἐγένετο μηνὸς ἐφ ᾗ τὰ Βοηδρόμια μέχρι νῦν Ἀθηναῖοι θύουσιν .
ἱστορεῖ δὲ Κλείδημος , ἐξακριβοῦν τὰ καθ ἕκαστα βουλόμενος , τὸ μὲν εὐώνυμον τῶν Ἀμαζόνων κέρας ἐπιστρέφειν πρὸς τὸ νῦν καλούμενον Ἀμαζόνειον , τῷ δὲ δεξιῷ πρὸς τὴν Πνύκα κατὰ τὴν Χρύσαν ἥκειν .
μάχεσθαι δὲ πρὸς τοῦτο τοὺς Ἀθηναίους ἀπὸ τοῦ Μουσείου ταῖς Ἀμαζόσι συμπεσόντας , καὶ τάφους τῶν πεσόντων περὶ τὴν πλατεῖαν εἶναι τὴν φέρουσαν ἐπὶ τὰς πύλας παρὰ τὸ Χαλκώδοντος ἡρῷον , ἃς νῦν Πειραϊκὰς ὀνομάζουσι .
καὶ ταύτῃ μὲν ἐκβιασθῆναι μέχρι τῶν Εὐμενίδων καὶ ὑποχωρῆσαι ταῖς γυναιξίν , ἀπὸ δὲ Παλλαδίου καὶ Ἀρδηττοῦ καὶ Λυκείου προσβαλόντας ὤσασθαι τὸ δεξιὸν αὐτῶν ἄχρι τοῦ στρατοπέδου καὶ πολλὰς καταβαλεῖν .
τετάρτῳ δὲ μηνὶ συνθήκας γενέσθαι διὰ τῆς Ἱππολύτης ·
ἱππολύτην γὰρ οὗτος ὀνομάζει τὴν τῷ Θησεῖ συνοικοῦσαν , οὐκ Ἀντιόπην .
ἔνιοι δέ φασι μετὰ τοῦ Θησέως μαχομένην πεσεῖν τὴν ἄνθρωπον ὑπὸ Μολπαδίας ἀκοντισθεῖσαν , καὶ τὴν στήλην τὴν παρὰ τὸ τῆς Ὀλυμπίας ἱερὸν ἐπὶ ταύτῃ κεῖσθαι .
καὶ θαυμαστὸν οὐκ ἔστιν ἐπὶ πράγμασιν οὕτω παλαιοῖς πλανᾶσθαι τὴν ἱστορίαν , ἐπεὶ καὶ τὰς τετρωμένας φασὶ τῶν Ἀμαζόνων ὑπ Ἀντιόπης εἰς Χαλκίδα λάθρα διαπεμφθείσας τυγχάνειν ἐπιμελείας , καὶ ταφῆναί τινας ἐκεῖ περὶ τὸ νῦν Ἀμαζόνειον καλούμενον .
ἀλλὰ τοῦ γε τὸν πόλεμον εἰς σπονδὰς τελευτῆσαι μαρτύριόν ἐστιν ἥ τε τοῦ τόπου κλῆσις τοῦ παρὰ τὸ Θησεῖον , ὅνπερ Ὁρκωμόσιον καλοῦσιν , ἥ τε γινομένη πάλαι θυσία ταῖς Ἀμαζόσι πρὸ τῶν Θησείων .
δεικνύουσι δὲ καὶ Μεγαρεῖς Ἀμαζόνων θήκην παρ αὑτοῖς , ἐπὶ τὸν καλούμενον Ῥοῦν βαδίζουσιν ἐξ ἀγορᾶς , ὅπου τὸ Ῥομβοειδές 0 .
λέγεται δὲ καὶ περὶ Χαιρώνειαν ἑτέρας ἀποθανεῖν , καὶ ταφῆναι παρὰ τὸ ῥευμάτιον ὃ πάλαι μέν , ὡς ἔοικε , Θερμώδων , Αἵμων δὲ νῦν καλεῖται ·
περὶ ὧν ἐν τῷ Δημοσθένους βίῳ γέγραπται .
φαίνονται δὲ μη δὲ Θεσσαλίαν ἀπραγμόνως αἱ Ἀμαζόνες διελθοῦσαι ·
τάφοι γὰρ αὐτῶν ἔτι καὶ νῦν δείκνυνται περὶ τὴν Σκοτουσαίαν καὶ τὰς Κυνὸς κεφαλάς .
ταῦτα μὲν οὖν ἄξια μνήμης περὶ τῶν Ἀμαζόνων 0 .
ἣν γὰρ ὁ τῆς Θησηΐδος ποιητὴς Ἀμαζόνων ἐπανάστασιν γέγραφε , Θησεῖ γαμοῦντι Φαίδραν τῆς Ἀντιόπης ἐπιτιθεμένης καὶ τῶν μετ αὐτῆς Ἀμαζόνων ἀμυνομένων καὶ κτείνοντος αὐτὰς Ἡρακλέους , περιφανῶς ἔοικε μύθῳ καὶ πλάσματι .
τῆς δὲ Ἀντιόπης ἀποθανούσης ἔγημε Φαίδραν , ἔχων υἱὸν Ἱππόλυτον ἐξ Ἀντιόπης , ὡς δὲ Πίνδαρός φησι , Δημοφῶντα .
τὰς δὲ περὶ ταύτην καὶ τὸν υἱὸν αὐτοῦ δυστυχίας , ἐπεὶ μηδὲν ἀντιπίπτει πίπτει παρὰ τῶν ἱστορικῶν τοῖς τραγικοῖς , οὕτως ἔχειν θετέον ὡς ἐκεῖνοι πεποιήκασιν ἅπαντες .
εἰσὶ μέντοι λόγοι περὶ γάμων Θησέως καὶ ἕτεροι , τὴν σκηνὴν διαπεφευγότες , οὔ τε ἀρχὰς εὐγνώμονας οὔ τε εὐτυχεῖς τελευτὰς ἔχοντες .
καὶ γὰρ Ἀναξώ τινα Τροιζηνίαν ἁρπάσαι λέγεται , καὶ Σίνιν ἀποκτείνας καὶ Κερκύονα συγγενέσθαι βία ταῖς θυγατράσιν αὐτῶν ·
γῆμαι δὲ καὶ Περίβοιαν τὴν Αἴαντος μητέρα καὶ Φερέβοιαν αὖθις καὶ Ἰόπην τὴν Ἰφικλέους ·
καὶ διὰ τὸν Αἴγλης ἔρωτα τῆς Πανοπέως , ὥσπερ εἴρηται , τὴν Ἀριάδνης ἀπόλειψιν αἰτιῶνται μὴ καλὴν γενέσθαι μη δὲ πρέπουσαν ·
ἐπὶ πᾶσι δὲ τὴν Ἑλένης ἁρπαγὴν πολέμου μὲν ἐμπλῆσαι τὴν Ἀττικήν , αὐτῷ δὲ εἰς φυγὴν καὶ ὄλεθρον τελευτῆσαι 0 ·
περὶ ὧν ὀλίγον ὕστερον εἰρήσεται .
πολλῶν δὲ τότε τοῖς ἀρίστοις ἄθλων γενομένων Ἡρόδωρος μὲν οὐδενὸς οἴεται τὸν Θησέα μετασχεῖν , ἀλλὰ μόνοις Λαπίθαις τῆς κενταυρομαχίας 0 ·
ἕτεροι δὲ καὶ μετὰ Ἰάσονος ἐν Κόλχοις γενέσθαι καὶ Μελεάγρῳ συνεξελεῖν τὸν κάπρον 0 ·
καὶ διὰ τοῦτο παροιμίαν εἶναι τὴν οὐκ ἄνευ Θησέως 0 ·
αὐτὸν μέντοι μηδενὸς συμμάχου δεηθέντα πολλοὺς καὶ καλοὺς ἄθλους κατεργάσασθαι , καὶ τὸν ἄλλος οὗτος Ἡρακλῆς λόγον ἐπ ἐκείνου κρατῆσαι .
συνέπραξε δὲ καὶ Ἀδράστῳ τὴν ἀναίρεσιν τῶν ὑπὸ τῇ Καδμείᾳ πεσόντων , οὐχ ὡς Εὐριπίδης ἐποίησεν ἐν τραγῳδίᾳ , μάχῃ τῶν Θηβαίων κρατήσας , ἀλλὰ πείσας καὶ σπεισάμενος ·
οὕτω γὰρ οἱ πλεῖστοι λέγουσι ·
φιλόχορος δὲ καὶ σπονδὰς περὶ νεκρῶν ἀναιρέσεως γενέσθαι πρώτας ἐκείνας .
ὅτι δὲ Ἡρακλῆς πρῶτος ἀπέδωκε νεκροὺς τοῖς πολεμίοις , ἐν τοῖς περὶ Ἡρακλέους γέγραπται .
ταφαὶ δὲ τῶν μὲν πολλῶν ἐν Ἐλευθεραῖς δείκνυνται , τῶν δὲ ἡγεμόνων περὶ Ἐλευσῖνα , καὶ τοῦτο Θησέως Ἀδράστῳ χαρισαμένου 0 1 .
καταμαρτυροῦσι δὲ τῶν Εὐριπίδου Ἱκετίδων οἱ Αἰσχύλου Ἐλευσίνιοι , ἐν οἷς καὶ ταῦτα λέγων ὁ Θησεὺς πεποίηται .
τὴν δὲ πρὸς Πειρίθουν φιλίαν τοῦτον τὸν τρόπον αὐτῷ γενέσθαι λέγουσι .
δόξαν εἶχεν ἐπὶ ῥώμῃ καὶ ἀνδρείᾳ μεγίστην ·
βουλόμενος οὖν ὁ Πειρίθους ἐξελέγξαι καὶ λαβεῖν διάπειραν , ἠλάσατο βοῦς ἐκ Μαραθῶνος αὐτοῦ , καὶ πυθόμενος διώκειν μετὰ τῶν ὅπλων ἐκεῖνον οὐκ ἔφυγεν , ἀλλ ἀναστρέψας ἀπήντησεν .
ὡς δὲ εἶδεν ἅτερος τὸν ἕτερον καὶ τὸ κάλλος ἐθαύμασε καὶ τὴν τόλμαν ἠγάσθη , μάχης μὲν ἔσχοντο , Πειρίθους δὲ πρότερος τὴν δεξιὰν προτείνας ἐκέλευσεν αὐτὸν γενέσθαι δικαστὴν τὸν Θησέα τῆς βοηλασίας ·
ἑκὼν γὰρ ὑφέξειν ἣν ἂν ὁρίσῃ δίκην ἐκεῖνος ·
θησεὺς δὲ καὶ τὴν δίκην ἀφῆκεν αὐτῷ καὶ πρ οὐκαλεῖτο φίλον εἶναι καὶ σύμμαχον ·
ἐποιήσαντο δὲ τὴν φιλίαν ἔνορκον .
ἐκ δὲ τούτου γαμῶν ὁ Πειρίθους Δηϊδάμειαν , ἐδεήθη τοῦ Θησέως ἐλθεῖν καὶ τὴν χώραν ἱστορῆσαι καὶ συγγενέσθαι τοῖς Λαπίθαις .
ἐτύγχανε δὲ καὶ τοὺς Κενταύρους κεκληκὼς ἐπὶ τὸ δεῖπνον .
ὡς δὲ ἠσέλγαινον ὕβρει καὶ μεθύοντες οὐκ ἀπείχοντο τῶν γυναικῶν , ἐτράποντο πρὸς ἄμυναν οἱ Λαπίθαι ·
καὶ τοὺς μὲν ἔκτειναν αὐτῶν , τοὺς δὲ πολέμῳ κρατήσαντες ὕστερον ἐξέβαλον ἐκ τῆς χώρας , τοῦ Θησέως αὐτοῖς συμμαχομένου καὶ συμπολεμοῦντος .
ἡρόδωρος δὲ ταῦτα πραχθῆναί φησιν οὐχ οὕτως , ἀλλὰ τοῦ πολέμου συνεστῶτος ἤδη τὸν Θησέα βοηθοῦντα τοῖς Λαπίθαις παραγενέσθαι , καὶ τότε πρῶτον ὄψει γνωρίσαι τὸν Ἡρακλέα , ποιησάμενον ἔργον ἐντυχεῖν αὐτῷ περὶ Τραχῖνα πεπαυμένῳ πλάνης ἤδη καὶ ἄθλων ·
γενέσθαι δὲ μετὰ τιμῆς καὶ φιλοφροσύνης καὶ πολλῶν ἐπαίνων ἀμφοτέροις τὴν ἔντευξιν .
οὐ μὴν ἀλλὰ μᾶλλον ἄν τις πρόσχοι τοῖς πολλάκις ἐντυχεῖν αὐτοὺς ἀλλήλοις ἱστοροῦσι ·
καὶ τὴν μύησιν Ἡρακλεῖ γενέσθαι Θησέως σπουδάσαντος καὶ τὸν πρὸ τῆς μυήσεως καθαρμὸν ὡς δεομένῳ διά τινας πράξεις ἀβουλήτους 0 .
ἤδη δὲ πεντήκοντα ἔτη γεγονώς , ὥς φησιν Ἑλλάνικος , ἔπραξε τὰ περὶ τὴν Ἑλένην , οὐ καθ ὥραν .
ὅθεν ὡς δὴ μέγιστον ἐπανορθούμενοι τοῦτο τῶν ἐγκλημάτων , ἔνιοι λέγουσιν οὐκ αὐτὸν ἁρπάσαι τὴν Ἑλένην , ἀλλὰ Ἴδα καὶ Λυγκέως ἁρπασάντων παρακαταθήκην λαβόντα τηρεῖν καὶ μὴ προΐεσθαι τοῖς Διοσκούροις ἀπαιτοῦσιν ·
ἢ νὴ Δία Τυνδάρεω παραδόντος αὐτοῦ , φοβηθέντος Ἐναρσφόρον τὸν Ἱπποκόωντος ἔτι νηπίαν οὖσαν βιαζόμενον τὴν Ἑλένην λαβεῖν 0 .
τὰ δὲ εἰκότα καὶ πλείστους ἔχοντα μάρτυρας τοιαῦτά ἐστιν .